สวัสดีค่ะ หนูมีอาการคันช่องคลอดหลังจากตื่นนอนค่ะ เนื่องจากว่ากลั้นปัสสาวะ ในระหว่างวันไม่มีอาการคันค่ะ จะเป็นแค่เฉพาะช่วงตื่นนอนเท่านั้น หนูไปซื้อยากินที่ร้านขายยาค่ะ ทางร้านจ่ายยา cobay-500 และยาเหน็บช่องคลอดมา หนูได้พบบทความในเว็บไซด์ ว่ายา cobay-500 สามารถจ่ายได้โดยแพทย์เท่านั้น เลยกังวลนิดหน่อยว่าจะเกิดปัญหาอะไรไหมค่ะ ตอนนี้ทานยา isoptin sr อยู่ ครึ่งเม็ดทุกเช้าค่ะ แต่เคยปรึกษาคุณแล้วพบว่าไม่มีผลกระทบอะไร หนูเคยมีอาการนี้เมื่อประมาณปลายปีที่แล้วค่ะ ได้ยาcobay-500 กับยาเหน็บช่องคลอดแบบเดิม แล้วครั้งนี้หนูเกิดอาการได้ประมาณ 4 วันแล้วค่ะ เลยตัดสินใจไปซื้อยามาทานอีกรอบ แต่พึ่งฉุกคิดเลยเข้ามาค้นรายละเอียดของยาในเว็บค่ะ รบกวนสอบถามคุณด้วยนะคะ ส่วนยาเหน็บช่องคลอด หนูเหน็บได้ไม่ค่อยลึกค่ะ ทุกเช้ายาจะละลายออกมาติดกางเกงตลอดเลย หนูไม่เคยมีเพศสัมพันธ์ค่ะ แบบนี้จะมีผลอะไรต่อตัวหนูไหมคะทางร้านบอกให้ทานยาหลังอาหาร สามเวลาติดต่อกันจนหมดค่ะ สำหรับยา cobay-500ขอกราบขอบพระคุณค่ะ
สวัสดีค่ะ Laddawan Veeninยา cobay 500 ดังกล่าวมามีชื่อสามัญว่ายา ciprofloxacin เป็นยาฆ่าเชื้อชนิดหนึ่ง ที่มักใช้ในกรณีมีทางเดินปัสสาวะอักเสบหรือติดเชื้อ และเป็นยาที่ควรใช้ภายใต้การดูแลของแพทย์เท่านั้นเพื่อป้องกันการดื้อย หรือการใช้ยาอย่างไม่เหมาะสมอาการคันหรือระคายเคืองเวลาปัสสาวะนั้น อาจจะเกิดจากการมีการติดเชื้อในทางเดินปัสสาวะเช่นกระเพาะปัสสาวะอักเสบ กรวยไตอักเสบ นิ่วในทางเดินปัสสาวะ หรืออาจเป็นปัญหาที่ช่องคลอดเอง เช่นช่องคลอดอักเสบหรือติดเชื้อจากเชื้อรา เชื้อแบคทีเรีย เชื้อโพรโทซัว กรณีเป็นเชื้อราในช่องคลอด ไม่ใช่โรคติดต่อทางเพศสัมพันธ์ สามารถเกิดในคนที่ไม่เคยมีเพศสัมพันธ์ได้เช่นกัน หรืออาจจะคันจากช่องคลอดแห้งจากฮอร์โมนเพศหญิงน้อยเกินไป หรือในวัยทอง เป็นต้นแนะนำการพบแพทย์เพื่อตรวจปัสสาะยืนยันว่ามีปัสสาวะติดเชื้อจริงหรือไม่ ถ้าไม่มีปัสสาวะติดเชื้อ แพทย์อาจต้องตรวจดูบริเวณช่องคลอดเพื่อหาสาเหตุของอาการคันและระคายเคืองต่อไป ไม่ต้องกลัวหรืออายนะคะ หากเป็นการติดเชื้อใดๆ ควรได้รับการรักษา หากปล่อยไว้ โรคจะเป็นลุกลามมากว่าเดิมได้เบื้องต้นงดการมีเพศสัมพันธ์ ล้างอวัยวะเพศแค่ภายนอก ไม่สวนล้างช่องคลอด ดื่มน้ำมากๆ ไม่กลั้นปัสสาวะ และยาฆ่าเชื้อที่ได้มา ถ้ากินจนหมดแล้วให้หยุด ไม่ไปซื้อมากินเพิ่ม ส่วนยาเหน็บช่องคลอดดังกล่าวมานั้นอาจจะเป็นยากลุ่มฆ่าเชื้อที่ไม่ควรซื้อมาใช้เองเช่นกัน หากใช้ครบตามที่ฉลากกำหนดแล้วควรหยุด แล้วไปตรวจหาสาเหตุกับแพทย์กรณียังไม่หายจะดีกว่า